གསར་འགོད་པས་ད་རུང་མ་ཎི་འཁོར་ལོ་དེའི་སྟེང་དུཡི་གློག་ཆུང་ངུ་ཞིག་ཡོད་པ་མཐོང་།འབུམ་རམས་པ་ནོར་བཟང་གིས་དེ་ནི་མ་ཎི་འཁོར་ལོ་ཐོག་མར་འཆར་འགོད་བྱ་དུས་ལོ་ལོན་རྒན་པ་དག་གིས་ནངས་སྔ་མོར་མ་ཎི་འཁོར་ལོ་ཐོགས་ནས་ཆོས་བསྐོར་རྒྱག་སྐབས་ཀྱི་བདེ་འཇགས་དང་སྟབས་བདེ་ཡོང་བར་ཆེད་དམིགས་ཀྱིས་བཟོས་པ་ཞིག་ཡིན་ལ།ལོ་ལོན་རྒན་པ་མང་པོ་ཞིག་ནངས་སྔ་མོའི་ཆུ་ཚོད༤བ་དང༥པའི་སྐབས་སུ་ཆོས་བསྐོར་ལ་འགྲོ་བཞིན་ཡོད་ཅིང་།དེ་དུས་ནམ་ད་དུང་གསལ་མེད་པ་དང་ལམ་ཡང་བདེ་མོ་མིན་པས་ཉེན་ཁ་ཆེན་པོ་འདུག་པ་དང་།ལམ་སྐབས་སུ་འགྱེལ་སོང་ནས་རྐང་ལག་ལ་སྐྱོན་བྱུང་བའི་དོན་རྐྱེན་ཡང་མང་པོ་འདུགདེ་བས་མ་ཎི་འཁོར་ལོ་འདིས་གློག་སྒྲོན་གྱི་ནུས་པའང་འདོན་ཐུབ་པ་དང་།ལོ་ལོན་རྒན་པ་ཚོ་ཆོས་བསྐོར་ལ་སོང་ན་མ་མཐའ་ཡང་ལམ་ནས་དོན་རྐྱེན་རེ་འབྱུང་བར་སྔོན་འགོག་མི་དམན་པ་ཞིག་བྱ་ཐུབ།དེ་མིན་གློག་དམར་པོ་ཞིག་གིས་མིག་རྡེབ་བྱས་འོངས་ཐུབ་ལ་དེ་ནི་ལམ་གྱི་རླངས་འཁོར་དག་ལ་ཉེན་བརྡ་གཏོང་བྱེད་ཅིག་ཡིན་ཞིང་།དེས་ཀྱང་བསམ་ཡུལ་འདས་པའི་ཉེན་ཁ་འགོག་ཐུབ་པ་རེད་ཅེས་བཤད།